

**Ο Ανδρέας Μιχαηλίδης στη Λειτουργική Προπόνηση**

**της 33ΜΚ που έγινε στο πλαίσιο του BeActive**

Στην 33η Μοίρα Καταδρομών στο Σταυροβούνι βρέθηκε την Πέμπτη 6 Οκτωβρίου ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης και παρακολούθησε την λειτουργική προπόνηση που έγινε στο πλαίσιο της Ευρωπαϊκής Εβδομάδας Αθλητισμού. Παρόντες ήταν και τα μέλη του ΔΣ ΚΟΑ Ανδρόνικος Ανδρονίκου, Σωτήρης Αδάμου και Κάλλη Χατζηιωσήφ, καθώς επίσης η προϊσταμένη του Μαζικού Αθλητισμού Έφη Μούζουρου και οι Λειτουργοί ΚΟΑ Πάμπος Δημητριάδης, Φρόσω Χειμωνίδου.

Τον Πρόεδρο του ΚΟΑ και τα μέλη του ΔΣ, που παρακολούθησαν μία από τις πολλές δράσεις που έγιναν στην ΕΦ στο πλαίσιο του Be Active, υποδέχτηκαν στην 33ΜΚ ο Διοικητής των καταδρομών Συνταγματάρχης Μιχάλης Μακρής και ο Διοικητής της Μοίρας Ταγματάρχης Ανδρέας Πεττεμερίδης.

Υπό την επίβλεψη του προγράμματος «Άσκηση στην Εθνική Φρουρά και στα Σώματα Ασφαλείας» και των γυμναστών της Μοίρας Πέτρου Πετρίδη και Πάμπου Χαραλάμπους έγιναν ασκήσεις λειτουργικής προπόνησης και διαγωνιστικού χαρακτήρα, στις οποίες έλαβαν μέρος στελέχη της 33ΜΚ. Ακολούθως η αντιπροσωπεία του Οργανισμού ξεναγήθηκε στο γυμναστήριο της Διοίκησης Καταδρομών στην 33 ΜΚ που ανέγειρε ο ΚΟΑ, καθώς επίσης και στο γυμναστήριο στην 35ΜΚ.